Desember er annasamur mánuður hjá mörgum. Freistingum í mat og drykk fjölgar á þessum árstíma með jóla- og aðventuboðum af ýmsu tagi.
Það er auðvelt að fresta öllum vangaveltum um heilsusamlegan lífstíl til áramóta og hugsa sem svo að njóta eigi jólanna og koma sér svo aftur á rétta braut eftir áramót. Hugsanir eins og maður njóti sín ekki um jólin nema borða allt sem hugurinn girnist, jólin séu bara einu sinni á ári og að fylgja megi hefðinni skjótast auðveldlega upp í hugann. Slíkt truflar áform um heilsusamlegan lífstíl.
Við hjá heilsugæslunni viljum því minna á að mikilvægt er að huga að heilsunni alla daga ársins. Það er hvers og eins að velja hvernig viðkomandi vill njóta aðventunnar. Rannsóknir sýna að fólk þyngist að meðaltali um hálft til eitt kíló á ári og að stór hluti þeirrar þyngdaraukningar verður í kringum jólahátíðina.
Að leiða hugann að skynsamlegum matarvenjum og setja sér markmið fyrir hátíðardagana getur verið gagnlegt. Hátíðarmaturinn er góður og tilheyrir hefðunum en til þess að njóta þarf magnið ekki að vera mikið. Oft borðum við af því að matur er í boði en ekki endilega af því að okkur langi í eða finnum fyrir svengd.
Sjá umfjöllun um nauðsyn hóflegrar neyslu um hátíðarnar í Morgunblaðinu í dag.
Desember er annasamur mánuður hjá mörgum.
Freistingum í mat og drykk fjölgar á þessum árstíma með jóla- og aðventuboðum af ýmsu tagi.
Við hjá heilsugæslunni viljum því minna á að mikilvægt er að huga að heilsunni alla daga ársins.
Það er hvers og eins að velja hvernig viðkomandi vill njóta aðventunnar.